קוקורוזי

קוקורוזי (בצרפתית: CocoRosie, נהגה: קוֹקוֹרוֹזִי) הן צמד מוזיקלי מסוג פריקפולק ופולקטרוניקה אשר נוסד בשנת 2003 בצרפת ומורכב מהאחיות ביאנקה ליילאני ("קוקו") וסיירה רוז ("רוזי") קאסדי. סגנונן המוזיקלי מאופיין במוזיקה אקוסטית עשירה, מגוונת ומנימיליסטית, שירה רכה ולעיתים אף אופרה עדינה בשילוב טקסטים ופיוטים עמוקים וביזאריים. הופעתן החצונית של השתיים יוצאת דופן ובעלת מוטיביים קברטים ובוהמיים. סיירה בעיקר מנגנת בגיטרה, פסנתר ונבל ומבצעת את קולות הרקע. ביאנקה שרה ומפעילה כלים שונים היוצרים צלילים מיוחדים כמו צעצועי ילדים וכלים אלקטרונים שונים. קוקורוזי הופיעו בתחילה אך ורק כצמד, אך בשנים האחרונות הן צירפו בהופעותיהן התכופות נגני רקע, בעיקר בסיסט ונגן סינתיסייזר ומכונת תופים. בנוסף, השתיים ביצעו שיתופי פעולה עם זמרי פולק שונים כגון דבנדרה בנהארט, אנתוני האגרטי, דיאן קלאק ועוד. ביאנקה וסיירה הן אחיות ממוצא אינדיאני. סיירה נולדה באיווה וביאנקה בהוואי שבארצות הברית, ושמות החיבה שחוברו לכדי שם ההרכב, "קוֹקוֹ" ו"רוֹזי", ניתנו להן על ידי אימן אשר נדדה איתן ברחבי יבשת אמריקה בצעירותן. כשאר היו האחיות בנות 3 ו-5 הוריהן התגרשו. אביהן היה מרוחק מהן יחסית ועסק בשאמאניזם, בחינוך ולדורף במקומות שונים בארצות הברית ובדת הפיוטה האופיינית לאינדיאנים וכוללת שימוש נרחב באנתאוגן פיוטה. במהלך עונות הקיץ נהגו ביאנקה וסיירה לסייר עם אביהן בשמורות טבע אינדיאניות. בגיל 14 הוצאה סיירה מביתה על ידי אמהּ ונשלחה לפנימייה. למשך זמן קצר למדו האחיות ביחד בבית ספר באריזונה, אך בהמשך החליפה סיירה בתי-ספר כמעט כל שנה ובכך ניתק הקשר עם אחותה. בשנת 2000 כאשר הייתה בת 20 עברה סיירה לדירה קטנה ברובע מונמארטר שבפריז והחלה ללמוד במכללה למוזיקה בשאיפה לכונן קריירה כזמרת אופרה. במהלך תקופה זו ביאנקה למדה בלשנות וסוציולוגיה בניו יורק והתמידה בעיסוק באמנות חזותית וכתיבה. בשנת 2003 חשה ביאנקה שהיא מיצתה את ניו יורק והחלה לטייל בעולם, ובאופן לא מתוכנן היא הגיעה לדירתה של סיירה. השתיים בילו כמעט את כל זמנן יחד בחדר האמבטיה כאשר הן מנגנות ושרות יחד, ובחרו בחדר הקטן כיוון שהיה בעל הבידוד האקוסטי הטוב ביותר בדירה. במהרה הן השלימו את הקלטות אלבום הבכורה שלהן, "La Maison de Mon Rêve", ובנוסף קטע היפ הופ בשם "Word to the Crow" אשר לא הופץ מעולם. במקור, האלבום תוכן להיות מופץ בקרב מעגל החברים הקרוב של השתיים, אך בשנת 2004 הגיע עותק של הדיסק לחברת התקליטים העצמאית Touch and Go Records ואלה מיהרו להחתים את השתיים ולהפיץ את האלבום, על אף שהיה באיכות סאונד נמוכה (Lo-Fi) האופיינית להקלטות ביתיות. לאחר הפצת האלבום הפכו האחיות לצמד מוזיקלי רשמי. לתקופה מסוימת עברו האחיות להתגורר יחד בברוקלין שבניו יורק, ולאחר מכן חזרו לפריז. ב־2006 הקימה סיירה יחד עם חבר הרכב בשם "מטאליק פאלקונס" (Metallic Falcons). ההרכב חתום בחברת התקליטים "Voodoo Eros Records" אותה הקימה אחותה, ביאנקה. בנוסף, השתיים פתחו גלריה וחלל להופעות בברוקלין, ובמקום הוצגה תערוכת אומנות של ביאנקה, ובמקביל הן המשיכו להופיע. במאי 2007, לאחר הופעה בוונקובר שבקנדה נעצרו שניים מהנגנים של קוקורוזי במעבר הגבול לארצות הברית ונפתחו נגדם הליכי גירוש. הסיבה למעצר לא פורסמה, אך הלהקה ביטלה את כל סיבוב ההופעות שתוכנן לה בארצות הברית. כמה משיריהן של קוקורוזי שימשו כמוזיקת רקע בסרטוני פרסומת אחדים. בשנת 2006 נכללו כמה שירים בפסקול ששימש תצוגת אופנה של רשת "פראדה" באיטליה. בשנת 2008 שיריהן שימשו את ההפקה המחודשת למחזה השייקספירי "המלט" שהועלה בתיאטרון הדרמה המלכותי בסטוקהולם שבשוודיה. ב־29 באפריל 2008 הופיעו הצמד בתזמורת הקונצרטחבאו שבאמסטרדם. קוקורוזי הלחינו פסקול לשני סרטים: "Haus der Wünsche" הגרמני ו-"Frankie" הצרפתי. שירים שלהן הופיעו גם בסרט הצרפתי "Anna M" שיצא ב־2007, ובסרט האימה הקווירי של הבמאי השנוי המחלוקת ברוס לה ברוס "Otto; or Up with Dead People" מ־2008. באוקטובר 2008 דורגו קוקורוזי במקום ה-16 ברשימת "100 האמנים של העשור" שערך מגזין המוזיקה " betterPropaganda". בשנת 2009 עזבו קוקורוזי את חברת התקליטים המקורית שלהן, "Touch and Go Records", והוציאו באופן עצמאי EP בשם "Coconuts, Plenty of Junk Food". מאז הן אינן חתומות באף חברת תקליטים. 2004 - "Word to the Crow" (לא יצא באופן רשמי) 2004 - "Beautiful Boyz EP" (עם אנתוני האגרטי) 2008 - "God Has a Voice, She Speaks Through Me" 2009 - "Coconuts, Plenty of Junk Food" (הוצאה עצמית) אתר האינטרנט הרשמי של קוקורוזי קוקורוזי, ברשת החברתית פייסבוק קוקורוזי, ברשת החברתית אקס (טוויטר) קוקורוזי, ברשת החברתית אינסטגרם קוקורוזי, סרטונים בערוץ היוטיוב קוקורוזי, באתר אפל מיוזיק (באנגלית) קוקורוזי, באתר ספוטיפיי קוקורוזי, באתר סאונדקלאוד (באנגלית) קוקורוזי, באתר Last.fm (באנגלית) קוקורוזי, באתר AllMusic (באנגלית) קוקורוזי, באתר MusicBrainz (באנגלית) קוקורוזי, באתר דיזר קוקורוזי, באתר Discogs (באנגלית) קוקורוזי, באתר Songkick (באנגלית) קוקורוזי, באתר Genius קוקורוזי, באתר בנדקמפ קוקורוזי, באתר בילבורד (באנגלית) קוקורוזי, באתר טיידל (באנגלית) Cocorosie Land - האתר הרשמי Hairnet Paradise - אתר המעריצים דפנה מאור, המסע המופלא של בנות ההרכב קוקורוזי: מילדות אפלה לגאולה דרך המוזיקה, באתר הארץ, 26 ביוני 2015 אלון עוזיאל‏, איפה הן הבחורות ההן, עם הקוקו, באתר וואלה, 11 באפריל 2007 ריאיון עם קוקורוזי, New York Times Magazine profile, 6/7/2006 ביקורת על האלבום la maison de mon reve באתר "השרת העיוור", 13/02/2005 הופעה בברוקלין ניו יורק - 9/3/2009 הופעה בפסטיבל Musiques Volantes festival - צרפת, 12/11/2005 ראו הכנסייה האינדיאנית בוויקיפדיה באנגלית ראו שמורות טבע אינדיאניות בוויקיפדיה באנגלית Conservatoire de Paris ראו Touch and Go Records בוויקיפדיה באנגלית Red Bone Slim VS. Itself: an Exhibition of Drawings CocoRosie Arrested! Cancelled N.Am. Tour!, MOG, 7/5/2007 CocoRosie Arrested And Deported, Indigo Flow, 15/5/2007 Phillip Taylor-Parker, Top 100 Artists of the Decade: #16 CocoRosie, betterPropaganda